CELEX: 32013D0751
Language: sl
Date: 2013-12-11 00:00:00
Title: 2013/751/EU: Sklep Komisije z dne 11. decembra 2013 o uradnem obvestilu Republike Litve o prehodnem nacionalnem načrtu iz člena 32 Direktive 2010/75/EU Evropskega parlamenta in Sveta o industrijskih emisijah (notificirano pod dokumentarno številko C(2013) 8636)

13.12.2013   
            
            
               SL
            
            
               Uradni list Evropske unije
            
            
               L 334/14
            
         SKLEP KOMISIJE
   z dne 11. decembra 2013
   o uradnem obvestilu Republike Litve o prehodnem nacionalnem načrtu iz člena 32 Direktive 2010/75/EU Evropskega parlamenta in Sveta o industrijskih emisijah
   (notificirano pod dokumentarno številko C(2013) 8636)
   (Besedilo v litovskem jeziku je edino verodostojno)
   (2013/751/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2010/75/EU Evropskega parlamenta in Sveta z dne 24. novembra 2010 o industrijskih emisijah (celovito preprečevanje in nadzorovanje onesnaževanja) (1), zlasti člena 32(5) Direktive,
   ob upoštevanju naslednjega:
   
               (1)
            
            
               V skladu s prvim pododstavkom člena 32(5) Direktive 2010/75/EU je Republika Litva Komisiji 31. decembra 2012 predložila prehodni nacionalni načrt (PNN). (2)
               
            
         
               (2)
            
            
               Komisija je med oceno popolnosti PNN odkrila, da se nekatere naprave, vključene v PNN, ne ujemajo z napravami iz popisa emisij, ki ga je Republika Litva predložila v okviru Direktive 2001/80/ES Evropskega parlamenta in Sveta (3). Zato je z dopisom z dne 12. junija 2013 (4) Komisija od litovskih organov zahtevala, da pojasnijo te neskladnosti, potrdijo, da so bile pri pripravi PNN določbe iz člena 29 Direktive 2010/75/EU pravilno uporabljene, in zagotovijo manjkajoče podatke o posameznih napravah.
            
         
               (3)
            
            
               Republika Litva je Komisiji predložila dodatne informacije z dopisom z dne 26. junija 2013 (5).
            
         
               (4)
            
            
               Po dodatni oceni PNN in dodatnih informacijah je Komisija 23. julija 2013 (6) Republiki Litvi poslala še en dopis, v katerem je za pet naprav zahtevala pojasnilo razlogov za uporabo mejnih vrednosti emisij iz opombe 5 k preglednici C.1 Dodatka C k Prilogi k Izvedbenemu sklepu Komisije 2012/115/EU (7).
            
         
               (5)
            
            
               Z dopisom z dne 20. avgusta 2013 (8) je Republika Litva predložila dodatne informacije glede vsebnosti pepela v gorivu, ki se uporablja v nekaterih napravah, zajetih v PNN.
            
         
               (6)
            
            
               Z dopisom z dne 27. septembra 2013 (9) je Komisija zahtevala nadaljnje pojasnilo in dopolnitev teh podatkov v skladu z informacijami, kot jih določa Sklep 2012/115/EU.
            
         
               (7)
            
            
               Republika Litva je po elektronski pošti dne 3. oktobra 2013 (10) predložila dodatna potrdila o sestavi težkega kurilnega olja ter potrdila, da so vse razpoložljive informacije bile dane na voljo Komisiji in da so za pet zadevnih naprav izpolnjeni pogoji za uporabo mejnih vrednosti emisij iz opombe 5 k preglednici C.1 Dodatka C k Prilogi k Izvedbenemu sklepu 2012/115/EU.
            
         
               (8)
            
            
               PNN je zato Komisija ocenila v skladu s členom 32(1), (3) in (4) Direktive 2010/75/EU ter Izvedbenim sklepom 2012/115/EU.
            
         
               (9)
            
            
               Komisija je zlasti preučila skladnost in točnost podatkov, predpostavke in izračune, uporabljene za določanje prispevkov vsake kurilne naprave, zajete v PNN, k zgornjim mejam emisij iz PNN, ter analizirala, ali vsebuje naloge in z njimi povezane cilje, ukrepe in časovne okvire za doseganje teh ciljev ter mehanizem spremljanja za oceno skladnosti v prihodnje.
            
         
               (10)
            
            
               Na podlagi dodatnih predloženih informacij je Komisija ugotovila, da so bile zgornje meje emisij za leti 2016 in 2019 izračunane z uporabo ustreznih podatkov in formul ter da so izračuni pravilni. Republika Litva je zagotovila dovolj informacij glede ukrepov, ki bodo uvedeni za dosego zgornjih mej emisij ter za spremljanje in poročanje Komisiji o izvajanju PNN.
            
         
               (11)
            
            
               Komisija je zadovoljna, da so litovski organi upoštevali določbe, navedene v členu 32(1), (3) in (4) Direktive 2010/75/EU, in v Izvedbenem sklepu 2012/115/EU.
            
         
               (12)
            
            
               Izvajanje PNN ne sme posegati v drugo veljavno nacionalno zakonodajo in zakonodajo Unije. Republika Litva bi morala zlasti pri določanju posameznih pogojev v dovoljenjih za kurilne naprave, zajete v PNN, zagotoviti, da ni ogrožena skladnost z zahtevami iz, med drugim, Direktive 2010/75/EU, Direktive 2008/50/ES Evropskega parlamenta in Sveta (11) in Direktive 2001/81/ES Evropskega parlamenta in Sveta (12).
            
         
               (13)
            
            
               Člen 32(6) Direktive 2010/75/EU zahteva, da Republika Litva Komisijo obvesti o kakršnih koli naknadnih spremembah PNN. Komisija bi morala oceniti, ali so te spremembe v skladu z določbami člena 32(1), (3) in (4) Direktive 2010/75/EU ter Izvedbenega sklepa 2012/115/EU –
            
         SPREJELA NASLEDNJI SKLEP:
   Člen 1
   1.   Na podlagi člena 32(1), (3) in (4) Direktive 2010/75/EU ter Izvedbenega sklepa 2012/115/EU ni nobenih ugovorov proti prehodnemu nacionalnemu načrtu, ki ga je Republika Litva priglasila Komisiji 31. decembra 2012 v skladu s členom 32(5) Direktive 2010/75/EU in kakor je bil spremenjen v skladu z dodatnimi informacijami, poslanimi 26. junija 2013, 20. avgusta 2013 in 3. oktobra 2013. (13)
   
   2.   Seznam naprav, zajetih v prehodnem nacionalnem načrtu, onesnaževala, za katera so te naprave zajete, in veljavne zgornje meje emisij so določeni v Prilogi.
   3.   Republika Litva mora kljub temu, da njeni organi izvajajo prehodni nacionalni načrt, še vedno zagotavljati skladnost z določbami Direktive 2010/75/EU v zvezi z emisijami iz posameznih kurilnih naprav, ki so zajete v načrtu, in z drugimi ustreznimi akti okoljske zakonodaje Evropske unije.
   Člen 2
   Komisija oceni, ali bodo morebitne poznejše spremembe prehodnega nacionalnega načrta, ki jih bo Republika Litva priglasila v prihodnosti, v skladu z določbami iz člena 32(1), (3) in (4) Direktive 2010/75/EU ter Izvedbenim sklepom 2012/115/EU.
   Člen 3
   Ta sklep je naslovljen na Republiko Litvo.
   
      V Bruslju, 11. decembra 2013
      
         
            Za Komisijo
         
         Janez POTOČNIK
         
            Član Komisije
         
      
   
   
      (1)  UL L 334, 17.12.2010, str. 17.
   
      (2)  Uradno obvestilo Republike Litve je bilo prejeto z dopisom z dne 31. decembra 2012 in je registrirano pod številko Ares(2013)14208
   
      (3)  Direktiva 2001/80/ES Evropskega parlamenta in Sveta z dne 23. oktobra 2001 o omejevanju emisij nekaterih onesnaževal v zrak iz velikih kurilnih naprav (UL L 309, 27.11. 2001, str. 1).
   
      (4)  Ares(2013)1636798
   
      (5)  Ares(2013)2499624
   
      (6)  Ares(2013)2741492
   
      (7)  Izvedbeni sklep Komisije 2012/115/EU z dne 10. februarja 2012 o določitvi pravil glede prehodnih nacionalnih načrtov iz Direktive 2010/75/EU Evropskega parlamenta in Sveta o industrijskih emisijah (UL L 52, 24.2.2012, str. 12).
   
      (8)  Ares(2013)3085715
   
      (9)  Ares(2013)3122034
   
      (10)  Ares(2013)3183202
   
      (11)  Direktiva 2008/50/ES Evropskega parlamenta in Sveta z dne 21. maja 2008 o kakovosti zunanjega zraka in čistejšem zraku za Evropo (UL L 152, 11.6.2008, str. 1).
   
      (12)  Direktiva 2001/81/ES Evropskega parlamenta in Sveta z dne 23. oktobra 2001 o nacionalnih zgornjih mejah emisij za nekatera onesnaževala zraka (UL L 309, 27.11.2001, str. 22).
   
      (13)  Komisija je prečiščeno različico PNN registrirala 30. oktobra 2013 pod evidenčno številko Ares(2013)3408081
   
      PRILOGA
      
         Seznam naprav, vključenih v PNN
      
      
                  Številka
               
               
                  Ime naprave, vključene v PNN
               
               
                  Skupna nazivna vhodna toplotna moč na dan 31.12.2010
                  (MW)
               
               
                  Onesnaževala, zajeta v PNN
               
            
                  SO2
                  
               
               
                  NOx
                  
               
               
                  prah
               
            
                  1
               
               
                  Termofikacinė elektrinė Nr. 2 (E-2),
                  taršos šaltinis Nr. 001
                  Elektrinės 2, LT-03150 Vilna
               
               
                  444
               
               
                  √
               
               
                  √
               
               
                  √
               
            
                  2
               
               
                  Termofikacinė elektrinė Nr. 2 (E-2),
                  taršos šaltinis Nr. 002
                  Elektrinės 2, LT-03150 Vilna
               
               
                  438
               
               
                  √
               
               
                  √
               
               
                  √
               
            
                  3
               
               
                  Termofikacinė elektrinė Nr. 3 (E-3),
                  taršos šaltinis Nr. 001
                  Jočionių 13, LT-02300 Vilna
               
               
                  1 098
               
               
                  √
               
               
                  √
               
               
                  √
               
            
                  4
               
               
                  Ateities rajoninė katilinė št. 8 (rk-8),
                  taršos šaltinis Nr. 001
               
               
                  349
               
               
                  √
               
               
                  √
               
               
                  √
               
            
                  5
               
               
                  Alytaus RK
                  taršos šaltinis Nr. 001
               
               
                  330,5
               
               
                  √
               
               
                  √
               
               
                  √
               
            
                  6
               
               
                  Marijampolės RK
                  taršos šaltinis Nr. 001
               
               
                  158,8
               
               
                  √
               
               
                  √
               
               
                  √
               
            
                  7
               
               
                  Kauno elektrinė, taršos šaltinis Nr. 001
               
               
                  1 334
               
               
                  —
               
               
                  √
               
               
                  —
               
            
         
      
         Zgornje meje emisij (v tonah)
      
      
                   
               
               
                  2016
               
               
                  2017
               
               
                  2018
               
               
                  2019
               
               
                  1.1.–30.6.2020
               
            
                  SO2
                  
               
               
                  793
               
               
                  637
               
               
                  480
               
               
                  324
               
               
                  162
               
            
                  NOx
                  
               
               
                  2 149
               
               
                  1 733
               
               
                  1 317
               
               
                  900
               
               
                  450
               
            
                  prah
               
               
                  94
               
               
                  76
               
               
                  57
               
               
                  39
               
               
                  20